Source: https://beta.e-justice.europa.eu/306/HU/court_fees_concerning_small_claims_procedure?CZECH_REPUBLIC&action=printMS&member=1
Timestamp: 2020-04-09 08:16:25+00:00

Document:
A bírósági eljárási illetékeket a bírósági eljárási illetékekről szóló 549/1991. sz. törvény szabályozza. A törvény melléklete tartalmazza az illetéktáblázatot. Az illetékek az állami költségvetés bevételeit képezik.
Az illetéket az eljáró bíróság bankszámlájára történő banki átutalással kell megfizetni. Az 5000 CZK összeget meg nem haladó illeték illetékbélyegben is megfizethető.
A kis értékű követelésekre vonatkozó eljárásban a bírósági eljárási illetéket az általános szabályok alapján kell megfizetni. A más polgári eljárásokra vonatkozó szabályok érvényesek itt is.
Az eljárási illeték fix összegben vagy olyan illeték esetén, amelynek alapját pénzbeli összeg képezi, százalékban van meghatározva. A százalékos illeték összegét az illetékalap és az illetékmérték eredményeként kell meghatározni. Az egyedi illetékeket a bírósági eljárási illetékekről szóló 549/1991. sz. törvény mellékletében foglalt illetéktáblázat tartalmazza.
A kis értékű követelések európai eljárása szempontjából a fizetés feltételén alapuló általános szabály bír jelentőséggel. A legfeljebb 20 000 CZK összeg megfizetésére vonatkozó polgári peres eljárás megindítása iránti kérelem esetében a fizetendő illeték fix összege 1000 CZK.
Ha nem fizették meg az eljárás megindítása iránti kereset, a fellebbezés, a perújítási vagy a felülvizsgálati kérelem benyújtásakor fizetendő eljárási illetéket, a bíróság felszólítja a felperest, hogy fizesse azt meg az általa megállapított, legalább 15 napos határidőn belül. Kivételesen a bíróság rövidebb határidőt is meghatározhat. Ha e határidő letelik, és a felperes nem fizette meg az illetéket, a bíróság megszünteti az eljárást. Az illetéknek a határidő leteltét követő megfizetését figyelmen kívül kell hagyni.
Ha a fellebbviteli bíróság az ügy elé terjesztése után megállapítja, hogy a fellebbezés benyújtásakor fizetendő illetéket nem fizették meg, felhívja a fellebbezőt, hogy fizesse meg azt az általa megállapított, legalább 15 napos határidőn belül. Kivételesen a fellebbviteli bíróság rövidebb határidőt is meghatározhat. Ha e határidő letelik, és a fellebbező nem fizette meg az illetéket, a fellebbviteli bíróság megszünteti az eljárást. Az illetéknek a határidő leteltét követő megfizetését figyelmen kívül kell hagyni. A fellebbviteli bíróság előtt ugyanezt az eljárást kell értelemszerűen alkalmazni.
Ha az eljárást az illeték megfizetésének elmulasztása miatt megszüntető határozat jogerőre emelkedik, a fizetési kötelezettség megszűnik.
Az illetéket az eljáró bíróság számlájára történő banki átutalással kell megfizetni. A banki adatok megtalálhatók az egyes bíróságok weboldalain, amelyek az alábbi internetes portálon érhetők el: https://www.justice.cz/. Az 5000 CZK összeget meg nem haladó illeték illetékbélyegben is megfizethető.
Az eljárási illetékekre vonatkozó ügyeket az ügy első fokon történő elbírálására hatáskörrel és illetékességgel rendelkező bíróság bírálja el.
Az eljáró bíróság bankszámlájára történő átutalással vagy az illetékbélyegnek az eljáró bíróság részére történő benyújtásával a felperes teljesíti illetékfizetési kötelezettségét. Nem kell semmilyen más dokumentumot benyújtania a bíróság részére.
Utolsó frissítés: 21/02/2020

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság